Psalm 23
23
1 Yile Neki-ka dirranganngipe wurran patha da matha nginipunh ku thip mani.Nukunu-ka dannhemut nanhthi terert warda ngatha ngarra ngay marda manganart ngem mangimanpinu.
2 Nukunu-ka damngangkarda da ngarra parnu pekpek i ngarra kura ngipilinh. I nhini da bengiyuktha dini.
3 Ngarra le wiye warda ngem Yile Neki-ka ngepan patha i ngepan lurruth ngalla warda nhini-yu damngamut. Yile Neki-ka damngangkarda mayern ngarra patha da matha. Nhini-ka kardu warda ngatha the pumabath-nu Yile Neki-ka kardu patha.
4 Bere ngarra ngurrannilili da ngarra thipmam binhi-ka ngennham ngurran mamngingkayip wurran.Ma Yile Neki-ka dirranganngipe wurran da bere matha wangu nhini ngay-ka mere ngarra ngennham nukun.
5 Nhinhi-ka nangawathawathanu mi dhepdhep ngay, ngarra kardu wiyenpun ngay pubangingkardunu wanku.Nhinhi-ka kardu pathanhi wanku, i thamngamarda ma kura kathu nangadhaletnu.
6 Ngay-ka the nganhthin nhinhi-ka kardu pathanhi i kardu marda nanganngert thurran da bere matha wangu.Yile Neki, da thelput ngarra nhinhi-ka da thelput ngay deyida nhini-yu i da bere matha wangu ngarra nganambirnu kanhi.
Psalms 32, 51 and 139